A szezon előtti tesztek 2006 novemberében a barcelonai pályán kezdődtek. Itt a 11 csapatból 10 vett részt. A legismertebb távolmaradók közé tartozott Fernando Alonso és Kimi Räikkönen, kiket szerződésük másik csapathoz kötött, mint ahol a következő évben szerepelnek. Rajtuk kívül Jenson Button sem vett részt az edzésen, mivel a felkészülést megelőzően go-kart balesetet szenvedett. Lewis Hamilton itt mutatkozott be először a McLaren színeiben, mióta kiderült, hogy ő lesz Alonso csapattársa.